आरएसएस कार्यकर्ताओं पर हमले के खिलाफ धरना
केरलमें आरएसएस एवं भाजपा कार्यकर्ताओं पर हिंसक कार्रवाई के खिलाफ बुधवार को नागरिक मंच के बैनर तले आरएसएस एवं उससे जुड़े संगठन के सदस्यों ने कचहरी परिसर में धरना दिया। इस मौके पर विधायक शिवशंकर उरांव ने राष्ट्रपति से केरल में राजनीतिक विद्वेष से प्रेरित होकर राष्ट्रवादी विचार के लोगों को निशाना बनाए जाने पर रोक लगाने तथा पीड़ित लोगों के परिजनों को मुआवजा एवं उनके पुनर्वास के लिए विशेष पैकेज देने की मांग की।
वक्ताओं ने कहा कि केरल में मार्क्सवादियों की गुंडागर्दी एवं आतंक का लंबा इतिहास रहा है। माकपा के लोग आरएसएस एवं बीजेपी कार्यकर्ताओं पर हिंसक हमले करते रहे हैं। हाल में अब तक आरएसएस एवं बीजेपी के 10 कार्यकर्ताओं की हत्या की जा चुकी है। जिसमें एक महिला भी शामिल है। कई कार्यकर्ता घायल हैं। भाजयुमो अध्यक्ष मिसिर कुजूर ने कहा कि पिछले विधानसभा चुनाव के दौरान हिंसक घटनाएं और बढ़ गई है। एलडीएफ सरकार के सत्ता में आने से घटनाओं में बढ़ोतरी हुई है। वक्ताओं ने कहा कि पालाघाट जिले के कन्जिकोड़ इलाके में आरएसएस बीजेपी कार्यकर्ताओं के मकान पर हमले कर आग लगा दी गई। जिसमें महिला विमला देवी और उनके पति कन्नन घायल है। सीपीएम कार्यकर्ताओं द्वारा किए जा रहे हमले का शिकार होने वालों में अत्यंत गरीब, अनुसूचित जाति एवं ओबीसी वर्ग के परिवार शामिल हैं। धरना के बाद राष्ट्रपति को संबोधित ज्ञापन डीसी कार्यालय में सौंपा गया। इसमें केरल में हिंसक कार्रवाई पर रोक लगाने की मांग की गई है। धरना को भाजपा महिला मोर्चा अध्यक्ष शैल मिश्रा संजय वर्मा, केशव राजू अनुपचंद्र अधिकारी ने भी संबोधित किया। संचालन भोलानाथ दास एवं धन्यवाद ज्ञापन अजित कुमार सिंह ने किया। इस मौके पर आरएसएस के जिला संघ चालक सत्यनारायण प्रसाद, लालचंद अग्रवाल, अजित कुमार सिंह, लक्ष्मीकांत सिंह, रविन्द्र सिंह, सुभाष चंद्र राय, मुद्रिका सिंह, त्रिभुवन शर्मा, नरेश प्रसाद, अवधेश, शिबू राम गोप, सुनील पाठक राकेश वर्मा, पूनम कुमारी, विनिता, विद्या मिश्रा, संजय आचार्य, भोलानाथ दास, नगर अध्यक्ष संजय साहू, अशोक अग्रवाल, विधायक प्रतिनिधि संजय साहू, विकास सिंह, शुशील कुमार विकास श्रीवास्तव गौरी किंडो समेत अन्य मौजूद थे।
केरल की वामपंथी सरकार नहीं कर रही है कार्रवाई
वक्ताओंने कहा कि हमले के खिलाफ केरल प्रांत के आरएसएस एवं बीजेपी के कार्यकर्ताओं ने सरकार से घटनाओं पर रोक लगाने तथा प्रभावित क्षेत्रों का दौरा कर स्थिति की जायजा लेने की मांग की है। लेकिन सरकार इस मामले में मौन साधे हुए है। सरकार द्वारा कन्नुर जिले में लगातार हो रही हिंसक कार्रवाई के बाद भी सरकार कोई कदम नहीं उठा रही है।
पुलिस भी बनते हैं हमलावरों के कोपभाजन
राष्ट्रपतिको संबोधित ज्ञापन में नागरिक मंच के लोगों ने सीपीएम कार्यकर्ताओं के आंतक को उल्लेखित करते हुए कहा कि कुछ स्थानों पर पुलिस ने सीपीएम के हमलावर कार्यकर्ताओं के खिलाफ कार्रवाई करनी चाही, तो सीपीएम कार्यकर्ताओं ने पुलिस जवान एवं अधिकारियों पर भी हमला कर दिया। पाकुन्नाम में सीपीएम कार्यकर्ताओं द्वारा थाना पर हमला किए जाने से वहां की पुलिस का हौसला पस्त है।
केरल में आरएसएस कार्यकर्ताओं पर हमले के खिलाफ धरना पर बैठे विधायक शिवशंकर उरांव अन्य।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva